stanford-oval/wikipedia huggingface dataset:
זמפלנגארד
יהודי זמפלנגארד

יהודים היו בזמפלנגארד עוד בתחילת המאה ה-19. במקום היו בית כנסת, בית עלמין ומקווה, והיה שוחט ששימש גם כמלמד.
בקיץ 1944, ריכזו הנאצים והשוטרים ההונגרים את היהודים בבניין בית הספר בכפר, והעבירו אותם לגטו בשאטוראליאויהיי. ומשם שולחו היהודים למחנה ההשמדה אושוויץ.
אחרי המלחמה שבו לזמפלנאגארד שמונה יהודים והם מצאו את בניין בית הכנסת ואת המקווה הרוסים. תוך זמן קצר עזבו את העיירה, רק זוג יהודי אחד נותר במקום.
| שנה | כמות יהודים | כלל האוכלוסייה |
| --- | --- | --- |
| 1840 | 31 |  |
| 1880 | 105 | 1,334 |
| 1910 | 133 |  |
| 1920 | 156 |  |
| 1930 | 137 |  |
| 1941 | 112 | 2,034 |
| 1944 | 106 |  |
לקריאה נוספת

פנקס הקהילות הונגריה, עמוד 294–295
זאמפלאן-אגארד, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 154. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)
וינקובצי

ערך זה עוסק בעיר בקרואטיה. אם התכוונתם לעיירה באוקראינה ששמה הרוסי הוא וינקובצי, ראו .
| --- | --- |
סמל וינקובציסמל וינקובצי
וינקובצי
וינקובצי
 מדינה:  קרואטיה קרואטיה
 מחוז:  ווקובאר-סרם
 ראש העיר:  מלאדן קארליץ'
 שטח:  94.21 קמ"ר
 גובה:  90 מטרים
 אוכלוסייה:  ‏
  ‑ בעיר:  30,842 (31 באוגוסט 2021)
  ‑ צפיפות:  370 נפש לקמ"ר (2011)
 קואורדינטות:  45°17′28″N 18°48′04″E﻿ / ﻿45.29111°N 18.80111°E﻿ / 45.29111; 18.80111
 אזור זמן:  UTC +1
 http://www.vinkovci.hr
  מפת מיקום  מפה מפורטת   (למפת קרואטיה מוגדלת) זאגרב ספליט רייקה אוסייק זאדאר דוברובניק הונגריה ס ר ב י ה  מונטנגרו אל. בוסניה והרצגובינה  אוסטריה סלובניה אי. איטליה הים האדריאטי וינקובצי(למפת קרואטיה רגילה) זאגרב ספליט רייקה אוסייק זאדאר דוברובניק הונגריה ס ר ב י ה  מונטנגרו אל. בוסניה והרצגובינה  אוסטריה סלובניה אי. איטליה הים האדריאטי וינקובצי  he tabBackground:;tabBorder:#aaa;defaultTab:0;
בית הכנסת של וינקובצי שהוקם ב-1923 והוחרב על ידי הנאצים והאוסטאשה ב-1942
וינקובצי (בקרואטית: Vinkovci) היא עיר ורשות מקומית בקרואטיה, השוכנת במחוז ווקובאר-סרם אשר בחבל סלאבוניה, 43 קילומטרים דרומית לאוסייק.
היסטוריה

בתקופת הקיסרות הרומית שכנה במקום עיר מרכזית ובה נולדו הקיסרים ואלנס ואחיו ולנטיניאנוס הראשון. בהמשך, נשלט האזור על ידי האימפריה הביזנטית ובשלהי המאה ה-6 נכבש על ידי האווארים.
במהלך המאה ה-11 הייתה העיר בחזקת ממלכת הונגריה. ב-1526 נכבש האזור על ידי צבאו של סולימאן הראשון, סולטאן האימפריה העות'מאנית. במהלך מלחמת האימפריה העות'מאנית-הליגה הקדושה (1683–1699) נכבשה העיר על ידי צבא ממלכת הבסבורג ונותרה בחזקת ההבסבורגים מתוקף הסכם קרלוביץ אשר חתם את המלחמה. בעת הזו מופיע שם העיר בכתובים בגרסתו הגרמנית "וינקובצה".
במהלך המאה ה-19 הייתה וינקובצה חלק מהאימפריה האוסטרית ובהמשך חלק מהאימפריה האוסטרו-הונגרית. ב-1850 ניתן לה שמה המודרני וינקובצי. לאחר מלחמת העולם הראשונה נכללה וינקובצי בשטחי ממלכת יוגוסלביה.
באפריל 1941, במהלך מלחמת העולם השנייה נכבשה יוגוסלביה על ידי גרמניה הנאצית והעיר וינקובצי נכללה בשטחי מדינת קרואטיה העצמאית בשלטון האוסטאשה. לאחר המלחמה נכללה העיר בשטחי יוגוסלביה ובראשית שנות ה-90 של המאה ה-20, לאחר התפרקות יוגוסלביה, עברה וינקובצי לחזקת קרואטיה.
במהלך מלחמת העצמאות של קרואטיה הפכה וינקובצי הסמוכה יחסית לגבול הסרבי חלק מאזור קרבות בין הסרבים לקרואטים.
הקהילה היהודית

קהילה יהודית התקיימה בעיירה ככל הנראה מאמצע המאה ה-19. בני הקהילה היגרו לווינקובצי ממוראביה, סלובקיה והונגריה. ב-1880 התגוררו בווינקובצי 272 יהודים. בית הכנסת הראשון נבנה ב-1863 וב-1870 הוקם בית עלמין. בני הקהילה היו ברובם אומנים ומקצתם בעלי מקצועות חופשיים. בשלהי מלחמת העולם הראשונה סבלו יהודי וינקובצי מהתקפות של חיילי הקאדר הירוק, רבים נטשו את העיר, ורק כמה עשרות נותרו להתגורר בה.
עם סיום המלחמה וייסוד ממלכת יוגוסלביה, התחדשה הפעילות הקהילתית, בני הקהילה שבו לווינקובצי ובנוסף הגיעו מהגרים חדשים. ב-1923 התקיימה בווינקובצי ועידת רבני יוגוסלביה ובמקביל התגברה הפעילות הציונית והוקמו אגודות נוער ונשים שפעלו ללימוד העברית ומורשת ישראל. בשנה זו נחנך בית הכנסת המרכזי החדש של וינקובצי. בית הכנסת תוכנן על ידי האדריכל פרנק פונטאק ונבנה בסגנון נאו-מורי. מתקופת מלחמת העולם הראשונה ועד לתקופת השואה, כיהן הרב משה פרנקפורטר כרב הקהילה. בנו, דוד פרנקפורטר התנקש בחייו של מייסד סניף התנועה הנאצית בשווייץ.
בפרוץ מלחמת העולם השנייה התגוררו בווינקובצי 630 יהודים. ב-1941, לאחר כיבוש יוגוסלביה על ידי גרמניה הנאצית וכינון מדינת קרואטיה העצמאית בשלטון האוסטאשה הוחל ברדיפות יהודים. ביולי 1942 נעצרו בני הקהילה והועברו ביחד עם יהודי אילוק, רומה, שיד וסרמסקה מיטרוביצה למחנה ריכוז בווינקובצי אשר מוקם באצטדיון הכדורגל המקומי. באוגוסט גורשו כולם אל מותם במחנות ההשמדה יאסנובאץ ואושוויץ. לאחר המלחמה לא חודשה הפעילות הקהילתית.
לאורך שנות קיומה העמידה הקהילה אישים רבים ובהם המשפטן והשופט לאבוסלב קאדלבורג, הפתולוג קארל הייצמן(אנ'), הפסלת דינה מרחב והרופא ד"ר אויגן מישקולצי(אנ').
לקהילת וינקובצי השתייכו יהודי העיירה ז'וּפָּאנְיָה(אנ'). קהילה נוסדה שם בשלהי המאה ה-19. הוקם בית עלמין יהודי. ב-1931 התגוררו בז'ופאניה 88 יהודים. הקהילה חרבה בשואה. נכון ל-2010 עדיין ניתן היה לאתר את שירידי בית העלמין היהודי.
ערים תאומות

איטליה קמפונוגארה, איטליה.
גרמניה קנזינגן, גרמניה.
מקדוניה אוחריד, מקדוניה.
קרואטיה קופריבניצה, קרואטיה.
הונגריה קבניה, הונגריה.
בוסניה והרצגובינה שירוקי ברייג, בוסניה והרצגובינה.
הערות שוליים

↑
↑  הקהילה היהודית בווינקובצי, באתר הספרייה היהודית המקוונת, אוחזר ב-13 בינואר 2015 (באנגלית).
↑  קהילת וינקובצי, באתר jewishgen.org, אוחזר ב-13 בינואר 2015.
↑  הקהילה היהודית בווינקובצי, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמ' 120-119.
↑  קהילת ז'ופאניה, באתר jewish cemetery project (באנגלית).
| --- | --- |
בקרת זהויות :  NLI: 987007561993705171  GND: 4108282-5  ISNI: 0000 0004 0466 7881  LCCN: n82044714  MusicBrainz: 73df330a-04ec-4e05-b01e-7cb16e6e6798  NKC: ge540141  VIAF: 144265842   WorldCat (עם VIAF): 144265842
ויליאם לם (רופא)

| --- | --- |
ויליאם לם בגיל 82
ויליאם לם בגיל 82
 לידה:  26 בפברואר 1765 אנגליה
 פטירה:  11 ביוני 1847 (בגיל 82)
 לאום:  בריטניה בריטי
 לימודי רפואה:  קולג' סנט ג'ון (אנ') של אוניברסיטת קיימברידג'
 תואר:  M.D
 תפקידים:  רופא 
 פרסים והוקרה:  הרצאת קרוניאן (1814)  הרצאת הארווי (1818)  עמית הקולג' המלכותי לרופאים 
 
המרפאה הכללית בלונדון בה עבד לם משנת 1810
ויליאם לם (באנגלית: William Lambe; 26 בפברואר 1765 - 11 ביוני 1847) היה רופא אנגלי, מחלוצי התזונה הטבעונית.
ביוגרפיה

לם נולד ב-26 בפברואר 1765 כבן שלישי להוריו שהתחתנו בשנת 1762 בכנסיית פטרוס הקדוש ליד העיר הרפורד. אביו, לקון לם (Lacon Lambe) היה עורך דין. מקום לידתו שנוי במחלוקת: לפי הכתוב במילון הביוגרפיות הלאומי של בריטניה (אנ') הוא נולד בוורוויק (אנ') אנגליה, אולם לפי הכתוב במקום קבורתו, הוא נולד בהדרספילד אנגליה. בשנת 1768, בהיותו בן שלוש, עבר עם משפחתו להתגורר בכפריר הנווד (אנ') ליד דילווין (אנ'), אנגליה.
לם למד בבית הספר של הרפורד (אנ'). בשנת 1782, החל ללמוד בקולג' סנט ג'ון (אנ') של אוניברסיטת קיימברידג'. בשנת 1786 השלים לימודי B.D (אנ'), בשנת 1789 השלים לימודי M.B (אנ'), ובשנת 1802 השלים לימודי רפואה (M.D) (אנ'). ב-11 במרץ 1788, נבחר לכהן כעמית קולג' סנט ג'ון. בשנת 1790, עבר לוורוויק כדי להתמחות ברפואה אצל רופא שפרש לגמלאות, וולטר לנדור (אביו של וולטר סוואג' לנדור). בוורוויק החל לגלות עניין במי מעיינות שבעיר לימינגטון (אנ'). בשנת 1800, שב ללונדון וב-22 בדצמבר 1804, נבחר לכהן כעמית הקולג' המלכותי לרופאים. בקולג' זה מילא תפקידים שונים, ביניהם משרת מרצה בכיר 'Croonian Lecture' (אנ') משנת 1814, ובשנת 1818 נבחר להיות הנואם בהרצאה השנתית שנקראת 'הרצאת ויליאם' (אנ') על שמו של ויליאם הארווי.
בשנת 1805, החל לעבוד כרופא בלונדון, ובשנת 1810 החל לעבוד במרפאה הכללית של לונדון. רבים ממטופליו היו נזקקים ולם לא גבה מהם תשלום. בשנת 1806, בהיותו בן 41, החליט לם, מטעמי שמירה על הבריאות, לשנות את תזונתו ולאכול אך ורק מזון מן הצומח ולשתות מים מזוקקים. תזונתו נקראה בפיו 'vegetable diet' וכללה פירות, ירקות, דגנים, קטניות ואגוזים. לם לא כינה את תזונתו 'צמחונית' או 'טבעונית' משום שהשימוש במושג 'צמחונות' החל להופיע רק בשנות השלושים של המאה ה-19, עם כינון קהילת בית אלקוט (אנ'), והשימוש במושג 'טבעונות' החל להופיע בשנת 1944, עם כינון האגודה הטבעונית.
בשנת 1828, ירש את בית משפחתו בהנווד לאחר שאחיו הגדול נפטר, אולם המשיך לעבוד ולחיות בלונדון. בשנת 1840, בהיותו בן 75, פרש מעבודתו כרופא, חזר לכפריר הנווד וחי שם מספר שנים עד שנפטר בשנת 1847 בגיל 82.
לם נקבר בקבר המשפחתי בכפר דילווין.
ביוגרפיה > משפחה

לם התחתן בשנת 1794. בנו, ויליאם לקון לם (William Lacon Lambe), נולד בוורוויק בשנת 1797, השלים לימודי M.B באוניברסיטת קיימברידג' בשנת 1820, ועבד בה כחוקר. בנוסף, לם אימץ את אוגוסטוס וולני וולר בנעוריו.
השקפה ופעילות

בשנת 1809, לם היה בין הראשונים להגדיר את תזונתו כתזונה המבוססת רק על הצומח. הוא כתב ספרים בנושא תזונה טבעונית ובריאות בהם טען לתועלת התזונה מן הצומח, והציג סקירה של מצבו הבריאו וכן מקרה בוחן של מטופליו. בכתביו הוא טען כי ביצים, חלב, גבינות ובשר אינם מזונות המתאימים לתזונתו של האדם. כמו כן, הוא קידם מאוד מים מזוקקים כמשקה הבריא היחיד עבור בני אדם (כנראה סבר זאת עקב מצב המים שרשויות אנגליה סיפקו בתחילת המאה ה-19). באותה תקופה, שתיית חלב ומי גבינה נחשבה למרפאת בעיני הרופאים, ולם טען כי שתייה זו נחשבת לבריאה רק משום שהיא מהווה תחליף למי השתייה המזוהמים שהרשויות מספקות ולא משום שיש בחלב ובמי הגבינה סגולות ריפוי. בחיבור שכתב, בשנות השמונים לחייו, בכתב העת הרפואי לנסט (אנ'), לם יצא להגנת התזונה מן הצומח וזקף לזכותה של תזונה זו את בריאותו. באוקטובר 1844, הוא פרסם חיבור בכתב העת הפילדלפי 'The Bulletin of Medical Science' בו טען כי הניסיון בכל הגילאים מראה שבני האדם מסוגלים להזין את עצמם היטב ללא שום מזון מהחי, וכי ניסיונו האישי מראה כי תזונה מן הצומח היא בריאה הרבה יותר מהתזונה הנפוצה (המכילה מזון מהחי). הוא השתתף באופן קבוע בכנסים השונים של הקולג' המלכותי לרופאים, ותפיסתו השונה בנושא בריאות ומזון מהצומח לא הייתה פופולרית בקרב עמיתיו למקצוע שתפסו אותו כאקסצטנרי.
ספריו זכו לפופולריות באירופה ובאמריקה. בשנת 1850, הרופא ג'ואל שו (Joel Shew), שהיה סגן נשיא האגודה הצמחונית האמריקאית, הוציא לאור את אחד מספריו. הסופר הווארד ויליאמס (אנ') טען בשנת 1883 בספרו The Ethics of Diet (בעברית: האתיקה של התזונה) כי לם היה מייסד מדע תזונת הצומח בארצו, יחד עם הרופא ג'ורג' צ'ייני (אנ'), וכן היה בין המקדמים הבולטים ביותר לתזונה מן הצומח.
לם השפיע גם על חברו, המשורר הנודע פרסי ביש שלי, שעסק בכתביו בקידום תזונה מן הצומח ובהימנעות מאכזריות כלפי בעלי חיים (המוכר בהם הוא חיבורו 'אישוש התזונה הטבעית' (אנ') משנת 1813).
ראו גם

ויליאם אלקוט - רופא טבעוני בן המאה ה-19
לואיס גומפרץ - פעיל טבעוני בן המאה ה-19
דונלד ווטסון - מייסד האגודה הטבעונית
לקריאה נוספת

Edward Christian Hare (1873), The life of William Lambe, M. D., Fellow of the Royal College of Physicians
Lambe, William (1809), Reports on the effects of a peculiar regimen on scirrhous tumours and cancerous ulcers
Lambe, William (1815), Water and vegetable diet in consumption, scrofula, cancer, asthma, and other chronic diseases
הערות שוליים

↑  Augustus Volney Waller, Whonamedit?
↑  Water and Vegetable Diet in Consumption, Scrofula, Cancer, Asthma, and Other Chronic Diseases by William Lambe, M.D
| --- | --- |
בקרת זהויות :  NLI: 987007340870505171  BnF: cb10475078f (data)  GND: 1205165827  ISNI: 0000 0003 8476 9281  LCCN: n88100950  VIAF: 277709377   WorldCat (עם VIAF): 277709377
זמפר-אופרה

| --- | --- |

 מידע כללי
 סוג:  בית אופרה, אולם קונצרטים 
 על שם:  גוטפריד זמפר 
 כתובת:  אינרה אלטשטאדט 
 מיקום:  אלטשטאדט 
 מדינה:  גרמניה 
 הקמה ובנייה
 תקופת הבנייה:  ?–1878
 תאריך פתיחה רשמי:  1878 
 חומרי בנייה:  אבן חול 
 אדריכל:  גוטפריד זמפר 
 סגנון אדריכלי:  נאו-רנסאנס 
 קואורדינטות:  51°03′16″N 13°44′07″E﻿ / ﻿51.054444444444°N 13.735277777778°E﻿ / 51.054444444444; 13.735277777778
  (למפת סקסוניה מוגדלת) דרזדן לייפציג קמניץ צוויקאו פלאואן גרליץ פרייברג באוצן פרייטאל פולין צ'כיה בווריה תורינגיה סקסוניה-אנהלט ברנדנבורגזמפר-אופרה(למפת סקסוניה רגילה) דרזדן לייפציג קמניץ צוויקאו פלאואן גרליץ פרייברג באוצן פרייטאל פולין צ'כיה בווריה תורינגיה סקסוניה-אנהלט ברנדנבורגזמפר-אופרה
 
בית האופרה של דרזדן. לפניו - פסל של יוהאן, מלך סקסוניה
פנים בית האופרה הראשון (נפתח 1841)
זמפר-אופרה (גרמנית: Semperoper), הידוע גם בשם "האופרה הממלכתית הסקסונית של דרזדן", הוא בית אופרה בדרזדן שבגרמניה, מן המפורסמים ביותר בעולם.
היסטוריה

את הבית בנה בשנת 1841 האדריכל גוטפריד זמפר
בסגנון הרנסאנס המוקדם. הבניין נהרס בשריפה בשנת 1869 ונבנה מחדש. האזרחים דרשו שזמפר יבצע את מלאכת השחזור והשיקום, אם כי בתקופה זו שהה בגלות בגלל פעולותיו בהתקוממות של מאי בשנת 1849. בנו, מנפרד זמפר, השלים איפוא את בית האופרה השני על פי התוכניות של אביו. הבניין השני נבנה בסגנון נאו-רנסאנס בשנת 1878. בתקופת הבנייה, התקיימו ההצגות ב-Gewerbehausall, שנפתח בשנת 1870.
הבניין נחשב לדוגמה ראשונה במעלה לאדריכלות "הבארוק של דרזדן". הוא ניצב בכיכר התיאטרון במרכז דרזדן על גדת הנהר אלבה. מעל הפתח מתנוססת מרכבת ארבעה הנושאת את דיוניסוס. את פנים הבניין עיצבו אדריכלים מפורסמים באותה תקופה, ביניהם יוהנס שילינג. על גג הבניין עומדים פסליהם של יוצרים כמו יוהאן וולפגנג פון גתה ופרידריך שילר, ויליאם שייקספיר, סופוקלס, מולייר ואאוריפידס. עוד יש בבניין מיצירות ארנסט ריצ'ל וארנסט יוליוס הנל.
בשנים שלפני המלחמה, עלו על בימת בית האופרה הצגות בכורה של רבות מיצירות ריכרד שטראוס. בחלק מהם כסולנית הופיע זמרת ממצוה יהודי מרגיט בוקור שעזבה את האופרה לאחר עליית הנאצים לשלטון בשנת 1933.
בשבועות האחרונים של מלחמת העולם השנייה, בשנת 1945, נהרס הבניין שנית - הפעם בהפצצת דרזדן על ידי בעלות הברית ושריפות הענק שהשתוללו בעקבותיה. בדיוק כעבור 40 שנים, ב-13 בפברואר 1985, נבנה בית האופרה מחדש כמעט כפי שהיה לפני המלחמה. הוא נפתח מחדש בהצגת האופרה, שהייתה האחרונה לעלות על בימתו לפני החורבן ב-1945: "הקלע החופשי" של ובר.
בשיטפון של שנת 2002, כשנהר האלבה עלה על גדותיו, סבל הבניין נזקים כבדים מן המים. הודות לעזרה נכבדה מרחבי העולם, נפתח בית האופרה מחדש בדצמבר 2002.
כיום מלווה את רוב האופרות התזמורת הסקסונית הממלכתית של דרזדן. האולם מלא כמעט תמיד עד אפס מקום.
המנצח הראשי המיועד של התזמורת הוא דניאלה גאטי.
מנהל מחלקת האופּרה מ־2010 הוא איתן פּסן.
המנצחים הישראלים אשר פיש, עומר מאיר ולבר ורני קלדרון מופיעים בּדרזדן לעיתים קרובות.
מנצחים הקשורים בזמפר-אופרה

קרל מריה פון ובר
ארנסט פון שוך
פריץ בוש
ג'וזפה סינופולי
קרל בהם
כריסטיאן תילמן
עומר מאיר ולבר
זמרים הקשורים עם הזמפר-אופרה

ברונהילד פרידלנד
אליזבת הנגן
אליזבת רייכלט
אליזבת רטברג
ארנסטינה שומאן-היינק
ארנה זאק
אירנה אבנדרות
ג'ני ברדה-ניי
תרזה מאלטן
זמרת האלט הישראלית מיכל דורון
הצגות בכורה של אופרות בזמפר-אופרה

"אלקטרה" (ריכרד שטראוס)
"הכמיהה לאש" (ריכרד שטראוס)
ההולנדי המעופף (ריכרד וגנר)
"ריאנצי" (ריכרד וגנר)
"אביר הוורד" (ריכרד שטראוס)
"סאלומה" (ריכרד שטראוס)
"האישה השתקנית" (ריכרד שטראוס)
טנהויזר (ריכרד וגנר)
"הלנה המצרית" (ריכרד שטראוס)
פנים הזמפר-אופרה, דרזדן
זמפראופרה דרזדן
חג המולד הכחול

חג המולד הכחול מתקיים בסוף הציפייה, לפני יום חג המולד.
במסורת הנוצרית המערבית, חג המולד הכחול (נקרא גם: הלילה הארוך ביותר) הוא יום בעונת הציפייה, המציין את הלילה הארוך ביותר בשנה. ביום הזה, כמה כנסיות בזרמים נוצריים מערביים מקיימות אירועים בהם מתפללים ומנחמים את האנשים שאיבדו את יקיריהם או חווים צער. את היום חוגגים קתולים, לותרניזם, מתודיזם, מורביאנים, וקלוויניזם. היום הוא אוכריסטיה שנחשבת לחלק רשמי משירות הכנסייה. שירות פולחן זה מתקיים באופן מסורתי בלילה הארוך ביותר בשנה, בסביבות 21 בדצמבר בכל שנה.
במהלך היום הזה, ניתנת האפשרות להביע את הצער שהאדם חווה, תוך התמקדות בתקווה. נרות, המסודרים כזר ציפייה, מודלקים בהזדמנויות רבות במהלך חג המולד הכחול; כיסאות ריקים נשמרים כדרך להנציח את אלו שאבדו בשנה הקודמת. חג המולד הכחול נחשב לחלק מחג המולד עצמו והוא מתקיים בסמוך אליו.
ראו גם

יום תומאס הקדוש
יום ראשון של המתים
ואל וינס

| --- | --- |

מורלי עטוף במגבת שאפיינה את דמותו של ואל וינס, 2006
 לידה:  6 במרץ 1971 (בן 53) אוקוויל, אונטריו, קנדה
 שם במה:  הביג ואלבובסקי צ'יף מורלי גלמור בוי שון סקוט בורדרס שון מורגן שון מורלי אל סטיל ואל וינס שף מורלי
 משקל:  110 ק"ג
 גובה:  1.91 מטר
 מקום מגורים:  פיניקס, אריזונה, ארצות הברית
 לאום:  אמריקאי
 קריירה מקצוענית:  1994–הווה (כ־30 שנה)
 מאמנים:  החוליה החסרה ג'ייסון רוברטסון דורי פאנק ג'וניור טום פריצ'רד
שון אלן מורלי (באנגלית: Sean Allen Morley; נולד ב-6 במרץ 1971) הידוע יותר בשם הבמה שלו, ואל וינס הוא מתאבק קנדי. הוא מוכר בעיקר בשל תקופתו בארגון World Wrestling Federation/Entertainment‏ (WWF/E), שבו הופיע בין שנת 1998 לשנת 2009. בנוסף הוא הופיע זמן קצר בארגון ההיאבקות Total Nonstop Action Wrestling‏ (TNA).
במהלך שהותו בארגון ה-WWF/E, וינס זכה פעמיים באליפות הבין יבשתית, פעם אחת באליפות אירופה ופעם אחת באליפות הזוגות העולמית ביחד עם לאנס סטורם. תחת הדמות סטיל, הוא היה המתאבק הצעיר ביותר שהוא לא מקסיקני אשר זכה באליפות העולם במשקל כבד של CMLL.
חיים אישיים

במהלך שהותו בארגוני ההיאבקות המקסיקנים, מורלי הפך לדובר ספרדית. אחותו, אלנה, הייתה נשואה למתאבק אדג' בין שנת 2001 לשנת 2004, לאחר שהשניים הכירו מאז שנת 1998.
בפברואר 2020, מורלי זכה לביקורות נזעמות ממתאבקים ומעריצי היאבקות לאחר שהעיר הערות נגד קהילת הטרנסג'נדרים, כשביקר את ארגון ההיאבקות All Elite Wrestling‏ (AEW) על החלטתו לתת את אליפות הנשים למתאבקת הטרנסג'נדרית, ניילה רוז. מורלי כתב בחשבון הטוויטר ובפרופיל הפייסבוק שלו, שרוז הוא בעצם גבר מבחינה ביולוגית, ורק "נשים אמיתיות" יכולות לאחוז באליפות נשים. מספר מתאבקי AEW יצאו להגנתה של רוז, וביניהם דאסטין רודס, כשביקרו את נקודת המבט של מורלי.
אליפויות והישגים

הישגים בארגון ההיאבקות Consejo Mundial de Lucha Libre - CMLL
אליפות העולם במשקל כבד של CMLL (פעם אחת)
גרנד פרי בינלאומי (1997)
הישגים בארגון ההיאבקות Elite Xtreme Wrestling - EXW
אליפות הזוגות של EXW (פעם אחת)  - עם דקסטר וריטי
הישגים בארגון ההיאבקות Heartland Wrestling Association - HWA
אליפות הזוגות של HWA (פעם אחת)  - עם סטיב בראדלי
הישגים בארגון ההיאבקות Heartland Wrestling Association - IWA
אליפות הזוגות של IWA (פעם אחת)  - עם ריקי סנטנה
הישגים במגזין ההיאבקות Pro Wrestling Illustrated - PWI
PWI דירג אותו במקום ה-25 מתוך 500 המתאבקים הטובים ביותר לשנת 1999
הישגים בארגון ההיאבקות World Wrestling Council - WWC
אליפות הטלוויזיה של WWC‏ (4 פעמים)
אליפות הזוגות של WWC‏ (3 פעמים)  - עם גלמור בוי שיין (2) ורקס קינג (1)
האליפות הקריבית במשקל כבד של WWC (פעם אחת)
הישגים בארגון ההיאבקות World Wrestling Federation/Entertainment - WWF/E
אליפות אירופה של ה-WWF (פעם אחת)
האליפות הבין יבשתית של ה-WWF (פעמיים)
אליפות הזוגות העולמית (פעם אחת)  - עם לאנס סטורם
הערות שוליים

↑  מורלי לא נשאר ומשיב למתקפה תחת ההתבטאויות שאמר על ניילה רוז
| מחזיקי האליפות הבין-יבשתית של ה-WWE |
| --- | --- | --- |
| 1970 | פאט פטרסון |  |
| 1980 | קן פאטרה • פדרו מוראלס • דון מוראקו • טיטו סנטנה • גרג ולנטיין • רנדי סאבאג' • ריקי סטימבוט • הונקי טונק מן • אולטימייט ווריור • ריק רוד |  |
| 1990 | מיסטר פרפקט • טקסס טורנדו • ברט הארט • המאונטי • רודי פייפר • בריטיש בולדוג • שון מייקלס • מרטי ג'נטי • רייזר רמון • דיזל • ג'ף ג'ארט • דין דאגלס • גולדאסט • אחמד ג'ונסון • מארק מרו • האנטר הרסט הלמסלי/טריפל H • רוקי מאיביה/הרוק • אואן הארט • "סטון קולד" סטיב אוסטין • קן שמרוק • ואל וינס • רוד דוג • גודפאדר • אדג' • דילו בראון • צ'יינה • כריס ג'ריקו |  |
| 2000 | קורט אנגל • כריס בנואה • ריקישי • אדי גררו • בילי גאן • ג'ף הארדי • קיין • אלברט • לאנס סטורם • כריסטיאן • טסט • ויליאם ריגל • רוב ואן דאם • בוקר טי • רנדי אורטון • שלטון בנג'מין • קרליטו • ריק פלייר • ג'וני נייטרו/ג'ון מוריסון • אומאגה • סנטינו מארלה • קופי קינגסטון • סי. אם. פאנק • JBL • ריי מיסטריו • דרו מקינטייר |  |
| 2010 | דולף זיגלר • וייד בארט/באד ניוז בארט • איזיקיאל ג'קסון • קודי רודס • ביג שואו • המיז • קורטיס אקסל • ביג אי לנגסטון/ביג אי • לוק הארפר • דניאל בריאן • רייבק • קווין אואנס • דין אמברוז • זאק ריידר • רומן ריינס • סת' רולינס • בובי לאשלי • פין באלור • שינסקה נקאמורה |  |
| 2020 | ברון סטרומן • סמי זיין • AJ סטיילס • אפולו קרוז • ריקושט • גונתר • ברון ברייקר • ג'יי אוסו (נוכחי) |  |
זבחאן

זבחאן (במונגולית: Завхан аймаг) הוא אחד מ-21 האיימאגים (מחוזות) של מונגוליה.
האיימאג ממוקם במערב המדינה, ובירתו היא אוליאסטאי. נשיא מונגוליה הקודם, נצגין באגאבנדי, הוא יליד הסום יארו.
סומים (תת מחוזות)

אלדרחן (Aldarhaan)
אסגט (Asgat)
ביינחאירחן (Bayanhayrhan)
ביינטס (Bayantes)
דורבולג'ין (Dörvöljin)
ארדנחאירחן (Erdenehayrhan)
אידר (Ider)
איח-אול (Ih-Uul)
נומרוג (Nömrög)
אוטגון (Otgon)
סנטמרגץ (Santmargats)
שילוסטיי (Shilüüstey)
סונגינו (Songino)
טלמן (Telmen)
טס (Tes)
טוסונצנגל (Tosontsengel)
צגנצ'ולוט (Tsagaanchuluut)
צגנחאירחן (Tsagaanhayrhan)
צצן-אול (Tsetsen-Uul)
טודווטיי (Tüdevtey)
אורגמל (Urgamal)
ירו (Yaruu)
זבחאנמנדל (Zavhanmandal)
הכנסת העשרים ושלוש

| --- | --- |

 מדינה:  ישראל ישראל
 גוף פרלמנטרי:  הכנסת
 ממשלות:  ממשלת ישראל השלושים וחמש
 תקופת כהונה:  16 במרץ 2020 – 6 באפריל 2021  (שנה)
 מערכת בחירות:  2 במרץ 2020
 הנהגה
 יושב ראש הכנסת:  בני גנץ (2020)   יריב לוין (2020–2021)
 ראש הממשלה:  בנימין נתניהו בני גנץ (חלופי)
 ראש הקואליציה:  מיקי זוהר
 ראש האופוזיציה:  יאיר לפיד
 הרכב
 
 סיעות הקואליציה:  מספר חברי הקואליציה 72       הליכוד (36)       כחול לבן (14)       ש"ס (9)       יהדות התורה (7)       העבודה (2)       דרך ארץ (2)       גשר (1)       הבית היהודי (1)
 מספר חברי הקואליציה:  72 / 120
 סיעות האופוזיציה:  מספר חברי האופוזיציה 48      יש עתיד – תל"ם (17)       הרשימה המשותפת (15)       ישראל ביתנו (7)       ימינה (5)       מרצ (3)       העבודה (1)
 מספר חברי האופוזיציה:  48 / 120
 מפלגת השלטון:  הליכוד וכחול לבן
 → הכנסת העשרים ושתיים הכנסת העשרים וארבע ← 
הכנסת העשרים ושלוש הושבעה ב-16 במרץ 2020 בעקבות הבחירות שנערכו ביום 2 במרץ 2020, ו' באדר ה'תש"ף, וכיהנה עד להשבעת הכנסת העשרים וארבע ב-6 באפריל 2021.
על פי הוראת שעה, שנחקקה עם הקמת ממשלת ישראל ה-35, היו אמורות הבחירות לכנסת העשרים וארבע להתקיים ביום שלישי, 23 במאי 2023, כשלוש שנים מיום הקמת הממשלה, אך בשל אי העברת תקציב המדינה במועד הנקוב בחוק, לראשונה בתולדות הממשלה והכנסת, התפזרה הכנסת באופן אוטומטי, בליל 23 בדצמבר 2020, והבחירות התקיימו יותר משנתיים לפני מועדן המקורי. בשל כך, כהונת הכנסת העשרים ושלוש הייתה הקצרה ביותר מבין כהונות הכנסות שהביעו אמון בממשלה חדשה: מעט יותר משנה.
חלוקת המושבים > תוצאות הבחירות

| רשימה | ראש הרשימה | מושבים> הכנסת ה-23 | מושבים> הכנסת ה-22 |
| --- | --- | --- | --- |
| הליכוד | בנימין נתניהו | 36 | 32 |
| כחול לבן | בני גנץ | 33 | 33 |
| הרשימה המשותפת | איימן עודה | 15 | 13 |
| ש"ס | אריה דרעי | 9 | 9 |
| יהדות התורה | יעקב ליצמן | 7 | 7 |
| ישראל ביתנו | אביגדור ליברמן | 7 | 8 |
| העבודה–גשר–מרצ | עמיר פרץ | 7 | 11 |
| ימינה | נפתלי בנט | 6 | 7 |
חלוקת המושבים > סיעות הכנסת בסוף כהונתה

| סיעה | חברים |
| --- | --- |
הליכוד: 36
יש עתיד – תל"ם: 19
כחול לבן: 12
הרשימה המשותפת: 11
ש"ס: 9
יהדות התורה: 7
ישראל ביתנו: 7
רע"מ: 4
מרצ: 4
ימינה: 3
העבודה: 2
דרך ארץ: 2
האיחוד הלאומי: 2
גשר: 1
הבית היהודי: 1
חברי הכנסת

חברי הכנסת שכיהנו בכנסת זו:
| 0 | 1 | 2 |
| --- | --- | --- |
| הליכוד |  | בנימין נתניהו, יולי אדלשטיין, ישראל כ"ץ, גלעד ארדן, גדעון סער, מירי רגב, יריב לוין, יואב גלנט, ניר ברקת, גילה גמליאל, אבי דיכטר, זאב אלקין, חיים כץ, אלי כהן, צחי הנגבי, אופיר אקוניס, יובל שטייניץ, ציפי חוטובלי, דודי אמסלם, גדי יברקן, אמיר אוחנה, אופיר כץ, אתי עטייה, יואב קיש, דוד ביטן, קרן ברק, שלמה קרעי, מיקי זוהר, יפעת שאשא-ביטון, שרן השכל, מיכל שיר, קטי שטרית, פטין מולא, מאי גולן, טלי פלוסקוב, עוזי דיין, אריאל קלנר, אוסנת מארק, עמית הלוי, ניסים ואטורי, שבח שטרן, איוב קרא, מטי יוגב |
| יש עתיד – תל"ם |  | יאיר לפיד, משה יעלון, מאיר כהן, עפר שלח, אורנה ברביבאי, קארין אלהרר, יואל רזבוזוב, אלעזר שטרן, מיקי לוי, ר'דיר מריח, רם בן ברק, יואב סגלוביץ, בועז טופורובסקי, אורלי פרומן, אנדריי קוז'ינוב, עידן רול, יוראי להב-הרצנו, ולדימיר בליאק, משה טור-פז, ענת כנפו |
| כחול לבן |  | בני גנץ, גבי אשכנזי, אבי ניסנקורן, מיקי חיימוביץ', מיכאל ביטון, חילי טרופר, אורית פרקש-הכהן, מירב כהן, אסף זמיר, יזהר שי, עומר ינקלביץ', פנינה תמנו-שטה, אלון שוסטר, רם שפע, איתן גינזבורג, מיכל קוטלר-וונש, עינב קאבלה, תהלה פרידמן, הילה שי-וזאן, יעל רון בן משה,   רות וסרמן-לנדה |
| הרשימה המשותפת |  | איימן עודה, מטאנס שחאדה, אחמד טיבי, עאידה תומא סלימאן, עופר כסיף, היבה יזבק, אוסאמה סעדי, יוסף ג'בארין, ג'אבר עסאקלה, סאמי אבו שחאדה, סונדוס סאלח |
| ש"ס |  | אריה דרעי, יצחק כהן, משולם נהרי, יעקב מרגי, יואב בן צור, מיכאל מלכיאלי, משה ארבל, ינון אזולאי, משה אבוטבול, אוריאל בוסו, יוסי טייב |
| יהדות התורה |  | יעקב ליצמן, משה גפני, מאיר פרוש, אורי מקלב, יעקב טסלר, יעקב אשר, ישראל אייכלר, יצחק פינדרוס, אליהו חסיד, אליהו ברוכי |
| ישראל ביתנו |  | אביגדור ליברמן, עודד פורר, יבגני סובה, אלי אבידר, יוליה מלינובסקי, חמד עמאר, אלכס קושניר |
| רע"מ |  | מנסור עבאס, וליד טאהא, סעיד אלחרומי, אימאן ח'טיב-יאסין |
| מרצ |  | ניצן הורוביץ, תמר זנדברג, יאיר גולן, אילן גילאון |
| ימינה |  | נפתלי בנט, איילת שקד, מתן כהנא |
| דרך ארץ |  | יועז הנדל, צבי האוזר |
| העבודה |  | עמיר פרץ, איציק שמולי, מרב מיכאלי |
| האיחוד הלאומי |  | בצלאל סמוטריץ', אופיר סופר |
| גשר |  | אורלי לוי-אבקסיס |
| הבית היהודי |  | רפי פרץ |